
KMMI Hírlevél,  I. évfolyam, 12. szám. 2009. november 24.

November
2009. november 2. – december 5.  Folytatódik a Lembergi Magyarok Kulturális Szövetsége 20 éves évfordulója alkalmából elindított kulturális rendezvénysorozat. Lemberg/Lviv, Ötletek Múzeuma, Valova u.18. Ezúttal az évekkel ezelőtt elhunyt Ilku Marion festőművész, grafikus Karikatúra- emlék-kiállításának a kiállítása tekinthető meg. (Kontakt személy:  Szarvas Gábor, az LMKSZ elnöke, lmksz@freemail.hu, gaborsarvash@yahoo.com)

2009. november 22. december 1. Harmadszor rendezett alkotótábort a MÉKK Munkácsy Mihály Képzőművészeti Egyesülete a Beregszászi Járási Benében. A több mint egyhetes tábor munkájában részt vesz Soltész Péter, Soltész Gabriella, Réti János, Klisza János, Nigriny Edit, Fuchs Andrea ungvári és  Kutasi Xénia, Juhász László beregvidéki képzőművész, valamint Nigriny Szabolcs újságíró, aki művészportrékat, mély-interjúkat tartalmazó gyűjtemény elkészítésén fáradozik, amely a Himnusz születésének napján fog megjelenni. A táborban sor kerül az elkészített munkák szakmai elemzésére, alkotó művészeti kérdéseket érintő eszmecserékre és a jövő évi program megvitatására is. Az  Alkotótáborban született művekből a jövő év januárjában   Magyar Kultúra Napján nyílik kiállítás Ungváron és Beregszászban is. (Kontakt személy:  Fuchs Andrea, a MÉKK Munkácsy Mihály Képzőművészeti Egyesület titkára).

2009. november 25. szerda  14.00 óra Bene, Faluház. A Benei Faluház kiállítótermében  megnyitjuk a benei Kutasi Xénia fiatal festőművész kiállítását, valamint találkozó lesz az ungi, beregi alkotóértelmiség képviselőivel  a MÉKK és a KMMI szervezésében. Sajtótájékoztató a Benei Faluházban. (Kontakt személy: Dupka György, a MÉKK elnöke, Szuhán András polgármester).
2009. november 28. szombat, 9.30 óra Ukrajna-szerte és Kárpátalján is az Éhínség Áldozatairól emlékeznek meg. Koszorúzás Ungváron, a Bercsényi úti temetőben felállított kopjafánál (MÉKK, UMDSZ ISZ, UMDSZ Ungvári Városi szervezete. Kontakt személy: Dupka Nándor, dr. Ljáh Erzsébet.)
2009. november 28. szombat, 10.00 óra Ungvár, Pravoszlav part 2o. Kárpátaljai Nemzetiségek Kulturális Központja. A Kárpátaljai Nemzetiségek Ligájának újjászervezése a Ruszin Néptanács kezdeményezésére, a MÉKK támogatásával. Kontakt személy: Fülöp Lajos.
2009. November 29. Vasárnap. 15.00 óra A Dél-alföldi 56-os Vitézi Rend fóruma a beregardói református egyház parókiáján. Kontakt személy: Pocsai Vince ref. lelkész, vitézi hadnagy)
2009. november folyamán megemlékezések, koszorúzások megyeszerte a magyarlakta településeken.

VENDÉGSÉGBEN MAGYARORSZÁGI RENDEZVÉNYEKEN
2009. november 24. Kedd. 18.00 óra. Heltai Gáspár Unitárius Könyvesbolt, Budapest, Alkotmány utca 12. Az Osztováta Együttes „Kézfogás határok nélkül” címmel zenés irodalmi estet tart. Vendégeik: Czébely Gabriella költő és Lengyel János író, akik az Együtt c. folyóirat szerzői köréhez tartoznak. A két beregszászi származású alkotó közelmúltban, az Intermix Kiadónál a napokban megjelent könyveikből (Czébely Gabriella: Holló hajam vánkosán, versek a szerző illusztrációival, Lengyel János, Halott ember karácsonya. Interjúk) hangzanak el versek, kisprózák.

2009. november 26. csütörtök  11. 00 óra, Budapest, Bajza út, Magyar Írószövetség székháza. Határtalan irodalom c. tanácskozás a Magyar Írószövetség szervezésében. A rendezvény célja, hogy áttekintse a rendszerváltás után indult határon túli írónemzedék alkotásait, valamint fölhívja a figyelmet a határon túli magyar könyvkiadókra és műhelyekre. A határon túli könyvkiadók, műhelyek bemutatkozó előadása programkörben többek között Dupka György, az Intermix Kiadóról számol be. A rögtönzött műhely – határon túli alkotók estjének kárpátaljai résztvevői Bakos Kiss Károly költő, az Együtt c. folyóirat kritikai rovatának szerkesztője és Penckófer János író, irodalomtörténész, továbbá Lőrincz P. Gabriella költő.

2009. november 27. péntek, 9. 00 óra, MTA Társadalomkutató Központ, Jakobinus terem, Budapest, Országház utca 3O. „Bevándorlók Magyarországon” c. konferencia az MTA Etnikai-nemzeti  Kisebbségkutató Intézet és az ICCR-Budapest Alapítvány szervezésében. A konferencia munkájában részt vesz Kárpátaljáról Dupka György, a KMMI igazgatója.

2009. november 27-28. péntek, szombat  12. 00 óra, Budapest, Fortuna Szálloda és Étteremhajó. „Túlélési stratégiák” c. konferencia a Magyar Nyelv és Kultúra Nemzetközi Társasága – Anyanyelvi Konferencia szervezésében. A konferencia és a választmányi ülés munkájában Kárpátaljáról részt vesz Dupka György, az AK elnökségének tagja és Kovács Katalin választmányi tag. 
VENDÉGSÉGBEN HATÁRON TÚLI RENDEZVÉNYEKEN
2009. november 27–28. Kolozsvár, 9. 30 óra, Bethlen Kata Diakoniai Központ. Ponorului 1. sz.  Romániai Magyar Házak Találkozója az EMKE szervezésében. A konferencia  munkájában Kárpátaljáról részt vesz Zubánics László, a KMMI elnöke, az UMDSZ Nemzeti Tanácsanak elnöke.
Összeállította: Dupka György, Zubánics László

Ön a Kárpátaljai Magyar Művelődési Intézet és a Magyar Értelmiségiek Kárpátaljai Közössége hírlevelét olvassa. A hírlevél irodalmi, művészeti híreket, információkat tartalmaz. 
A levelezési lista nyilvános, ahhoz bárki csatlakozhat, s bármely tag felvetetheti mások címét.
Vagy küldjön levelet a titkarsag@mekk.uz.ua, kmmi@swi.net.ua email címre.
